এলনিউজ২৪ডটকম : বর্ডার গার্ড ট্রেনিং সেন্টার এন্ড স্কুল ঐতিহ্যবাহী বর্ডার গার্ড বাংলাদেশ এর একমাত্র প্রশিক্ষণ প্রতিষ্ঠান। ১ জুন সোমবার সাতকানিয়া বায়তুল ইজ্জত বর্ডার গার্ড ট্রেনিং সেন্টার এন্ড স্কুলের ৩৫তম প্রতিষ্ঠা বার্ষিকী পালিত হয়। প্রতিষ্ঠা বার্ষিকী উদ্যাপনের অংশ হিসেবে দিনের শুরু থেকে শেষ পর্যন্ত বিভিন্ন কর্মসূচী পালন করা হয়। ভোর বেলা ফজরের নামাজ শেষে কেন্দ্রীয় মসজিদে মিলাদ মাহফিলের আয়োজন করা হয় । সকাল ৮টায় কেন্দ্রীয় কোয়ার্টার গার্ডে কমান্ড্যান্ট, বিজিটিসিএন্ডএস গার্ড রিভিউ করে ইউনিট পতাকা উত্তোলন করেন।